L'Ordre de 8 de juliol de 1998, per la qual es fix en els preus de la visita pública dels museus que gestionen el Departament de Cultura i les seves entitats autònomes i dels serveis complementaris que s'hi presten (DOGC núm. 2686, de 22.7.1998) preveu els preus del Museu d'Història de Catalunya.
Aquesta Ordre va ser modificada posteriorment per diverses normes.
Així mateix, l'Ordre d'1 de juliol de 1997 va fixar la tarifa de les visites del Museu d'Història de Catalunya incloses en la campanya Barcelona card.
Atesa la necessitat d'actualitzar les tarifes, de preveure la gratuïtat de la visita per a nous col·lectius com el personal docent de Catalunya i d'incrementar els supòsits d'aplicació de la tarifa reduïda, així com d'establir el preu de nous serveis del Museu;
Atesa la proposta de la Direcció General del Patrimoni Cultural, i vist l'informe favorable de la Intervenció Delegada i de l'Assessoria Jurídica del Departament d'Economia i Finances;
D'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
1.1 S'aproven els preus de la visita pública del Museu d'Història de Catalunya, que queden establerts de la manera següent:
a) Tarifes de l'exposició permanent.
b) Tarifes de les exposicions temporals.
c) Tarifa combinada (visita a l'exposició permanent i a les temporals).
d) Tarifa per a visites extrahoràries (per a l'exposició permanent i/o les temporals): 10 euros.
Només s'autoritzen visites extrahoràries al Museu per a grups de 50 o més persones.
1.2 La tarifa reduïda s'aplica a les persones següents:
b) Nois i noies de 7 a 18 anys.
c) Membres d'associacions, d'entitats i d'institucions que hagin establert un conveni amb el museu amb finalitat cultural i/o promocional.
d) Titulars del carnet d'estudiant.
f) Membres d'una família monoparental (la formada per un pare/mare sol/a amb infants menors de dotze anys, sempre que aquests convisquin amb aquell/a i en depenguin econòmicament i exclusivament).
g) Visites en grup sempre que s'efectuï amb anterioritat la reserva de dia i hora de visita al Museu i que el grup sigui de 20 persones o més.
1.3 La visita pública al Museu d'Història de Catalunya, tant de l'exposició permanent com de les exposicions temporals, és gratuïta en els casos següents:
d) Membres d'associacions d'interès cultural incloses en la Llei 2/1993, de 5 de març, de foment i protecció de la cultura popular i tradicional i de l'associacionisme cultural, que hagin establert un conveni amb el Museu.
e) Grups d'estudiants acompanyats de professorat i estudiants universitaris/àries degudament acreditats/ades.
f) Personal docent de Catalunya, de qualsevol ensenyament del sistema educatiu oficial, degudament acreditat.
h) Persones amb discapacitat física, psíquica o sensorial, en un grau reconegut igual o superior al 33 per cent.
i) Aturats/ades i família que en depengui econòmicament.
j) Amics del Museu d'Història de Catalunya.
k) Totes les persones visitants el primer diumenge de cada mes i els dies: Diada de Santa Eulàlia, 23 d'abril (Sant Jordi), 18 de maig (Dia Internacional dels Museus), Diada de la Primavera dels Museus, 11 de setembre (Diada Nacional), 24 de setembre (Mare de Déu de la Mercè, festa major de Barcelona) i un màxim de quatre dies a l'any a lliure elecció del Museu.
l) Totes les persones visitants en relació amb la visita de les exposicions temporals que no siguin de gran format, és a dir, que ocupin una superfície que no superi els 400 m2.
Campanyes de promoció de la visita pública
2.1 El Museu d'Història de Catalunya pot establir campanyes de promoció de la visita pública mitjançant conveni amb associacions, entitats o institucions.
Aquestes campanyes consisteixen en l'aplicació d'una tarifa de 2 euros o de la visita pública gratuïta a les persones membres de les associacions, entitats o institucions durant el termini que s'estableix i, que no pot superior a un any.
2.2 Els convenis de les campanyes de promoció han d'establir les condicions d'aplicació, i com a mínim, les següents:
a) Determinació del tipus de tarifa que s'aplicarà (2 euros o gratuïta) i especificació de les persones a les quals serà aplicable.
Es pot establir un nombre màxim de persones beneficiàries, en còmput global de la campanya o mensual.
b) Contraprestació econòmica o d'un altre tipus de l'associació, entitat o institució.
2.3 En l'estudi econòmic que s'ha d'adjuntar als convenis de les campanyes de promoció ha de constar la quantificació dels ingressos que el Museu deixarà d'obtenir per l'aplicació de la tarifa de 2 euros o la gratuïta i la quantificació de la contraprestació o beneficis que rebrà el Museu de l'aplicació de la campanya, que han de ser, almenys, equivalents als ingressos que deixarà d'obtenir.
S'aproven els preus dels cursos que organitza el Museu d'Història de Catalunya, que són els següents:
b) Tarifa reduïda: el 60% de la tarifa normal per als col·lectius que preveu l'article 1.2, excepte l'apartat g), i l'article 1.3, excepte els apartats k) i l).
Preus de reproduccions i serveis tècnics
S'aproven els preus del servei de reproduccions i d'altres serveis tècnics del Museu d'Història de Catalunya, que són els següents:
a) Preus del servei de reproduccions:
Còpia en blanc i negre de fotografies:
Si les fotografies o reproduccions tenen finalitats lucratives o de difusió, el preu s'incrementa en 35 euros.
b) Preu d'altres serveis tècnics:
La tarifa per serveis tècnics de recerca, documentació, assistència, assessorament i/o redacció: 30 euros/hora.
1.1 Es deroguen els preus del Museu d'Història de Catalunya previstos en les disposicions següents i totes les referències que s'hi fan a aquest Museu:
a) Ordre de 8 de juliol de 1998, per la qual es fixen els preus de la visita pública dels museus que gestionen el Departament i les seves entitats autònomes i dels serveis complementaris que s'hi presten.
b) Ordre de 5 de juliol de 2000, per la qual es modifiquen els preus de la visita pública del Museu d'Història de Catalunya i dels serveis complementaris que s'hi presten.
c) Ordre de 22 de novembre de 2000, de modificació de l'Ordre de 8 de juliol de 1998.
d) Ordre CLT/39/2003, de 23 de gener, per la qual s'estableix la visita pública gratuïta dels monuments i dels museus que gestionen el Departament de Cultura i les entitats que en depenen per a les persones majors de 65 anys.
1.2 També es deroga l'Ordre d'1 de juliol de 1997, per la qual es fixa la tarifa de les visites del Museu d'Història de Catalunya incloses en la campanya Barcelona card.
Aquesta Ordre entra en vigor l'1 de gener de 2008.
Barcelona, 20 de setembre de 2007